Landsrettens kendelse ophæves for så vidt angår afvisningen af at prøve lovligheden af indlæggelserne, og sagen hjemvises til landsretten til behandling af spørgsmålet, om indlæggelserne var lovlige
Ret: Højesteret (3. instans)
Faggruppe: Straffesag — Vilkårs- og foranstaltningsændring
Sagsemner: Strafferetlige sanktioner og andre foranstaltninger;

/

Domstolsprøvelse af beslutninger om indlæggelse

Sag 97/2021

afsagt 19. august 2022   

Anklagemyndigheden
mod
Domfældte

Adgang til domstolsprøvelse af beslutninger om indlæggelse i henhold til foranstaltningsdom,
som gav mulighed for indlæggelse  

Domfældte blev i 2019 dømt til at undergive sig ambulant psykiatrisk behandling ved psykiatrisk
afdeling med tilsyn af Kriminalforsorgen, således at Kriminalforsorgen sammen med overlægen kan
træffe bestemmelse om indlæggelse. Domfældte blev i juli 2020 og september 2020 indlagt på
baggrund af foranstaltningsdommen.   

Sagen angik for Højesteret, om der efter straffelovens § 72, stk. 2, var adgang til domstolsprøvelse
af beslutningerne om at indlægge Domfældte.   

Højesteret udtalte, at der i forarbejderne til bestemmelsen er holdepunkter for, at sådanne
beslutninger om indlæggelse skal anses for omfattet af bestemmelsen. Højesteret bemærkede i den
forbindelse, at der i forarbejderne sondres mellem bl. Domfældte. domme til behandling, hvor
udgangspunktet er, at den domfældte skal være indlagt, og domme til ambulant behandling, hvor
udgangspunktet er, at den domfældte ikke skal være indlagt.   

På den baggrund fastslog Højesteret, at der var adgang til domstolsprøvelse i den foreliggende
situation, hvor Domfældte havde anmodet herom.   

Landsretten var kommet til et andet resultat.   

 

 

  

 

 



/